Concertul lui Celine Dion la București a fost reprogramat. Când va avea loc.
Concertul lui Celine Dion la București era programat inițial pe 29 iulie 2020 la Arena Națională din București și a fost amânat ulterior pentru 25 iulie 2021. Evenimentul a fost reprogramat în contextul pandemiei. Concertul va avea loc pe 11 iunie 2023.
Concertul lui Celine Dion la București, programat inițial pe 29 iulie 2020 la Arena Națională din București și amânat ulterior pentru 25 iulie 2021, va fi reprogramat în contextul pandemie. Evenimentul va avea loc pe 11 iunie 2023.Potrivit unui comunicat al organizatorilor, din pricina pandemiei și a restricțiilor curente asupra adunărilor publice, Celine Dion a fost nevoită să reprogrameze din nou datele turneului ei european, "Courage World Tour"."Siguranța și sănătatea publicului sunt prioritatea numărul unu pentru Celine Dion și Concerts West/AEG Presents, astfel, o parte dintre datele inițiale ale spectacolelor din a doua parte a turneului european, care au fost amânate pentru 2021 din pricina pandemiei, au fost reprogramate pentru 2023. Concertele inițial planificate în această vară la Tel Aviv, Nicosia, Attard, Atena, București, Carhaix, Lucca și Nyon vor avea loc în perioada mai-iulie 2023. Concertul de la București a fost reprogramat pe 11 iunie 2023", au transmis organizatorii."Eram foarte nerăbdătoare să vă întâlnesc pe toți în Europa în această vară, dar, din păcate, din cauza situației mondiale, lucrurile s-au tot amânat. Suntem foarte bucuroși pentru spectacolele pe care le vom putea ține în 2023 și de abia aștept să vă văd în sfârșit!", le-a transmis fanilor artista.Biletele deja achiziționate pentru concertul Celine Dion din 29 iulie 2020, precum și cele cu data inițială a reprogramării, respectiv 25 iulie 2021, își păstrează valabilitatea și pot fi folosite pentru acces pe 11 iunie 2023."Ne pare extrem de rău că suntem nevoiți să reprogramăm concertul Celine Dion din nou, dar suntem foarte bucuroși că Bucureștiul se numără printre orașele care vor putea în continuare să găzduiască spectacolul. Evident, aceasta nu a fost decizia pe care speram să o luăm, dar respectând măsurile guvernamentale în vigoare – și în timpuri de o asemenea incertitudine fără precedent – aceasta este acum singura noastră opțiune viabilă, pe care am fost nevoiți să o acceptăm cu durere în suflet. Dorim să ne arătăm aprecierea față de fanii Celine Dion pentru răbdarea lor și să îi recompensăm cu o tombolă unică, cu multe premii, în speranța că vom mai alina așteptarea", a declarat Laura Coroianu, director Emagic, organizatorul spectacolului de la București.Conform comunicatului, pentru publicul care se află în imposibilitatea de a participa la concert în noua dată reprogramată, organizatorii pun la dispoziție posibilitățile de preschimbare a biletului în voucher și retur, în conformitate cu legislația în vigoare."De la data prezentului anunț (17 mai 2021), cumpărătorii de bilete care doresc preschimbarea biletelor în vouchere, au la dispoziție 30 de zile calendaristice (până la 16 iunie 2021, inclusiv) pentru a-și exprima opțiunea. (…) După expirarea celor 30 de zile de la data prezentului anunț, adică începând cu 17 iunie 2021, biletul devine automat valabil pentru ediția reprogramată a evenimentului, conform legislației în vigoare. Ulterior, cei care vor trimite solicitările în termenul menționat mai sus vor primi prin intermediul distribuitorului de bilete un voucher pentru contravaloarea biletului, ce va putea fi folosit pentru achiziționarea biletelor pentru alte evenimente Emagic Live până la epuizarea termenului de 6 luni de zile de la data încetării perioadei de suspendare a dreptului de organizare a evenimentelor, conform prevederilor legale. În cazul în care voucherul nu este folosit pentru achizitionarea de produse sau servicii în termenul indicat – respectiv 6 luni de la data încetării perioadei de suspendare a dreptului de organizare – sumele reprezentând contravaloarea biletului vor fi rambursate în termen de 90 de zile calculat din noua dată (reprogramată) a evenimentului (respectiv din 11 iunie 2023)", au mai transmis organizatorii.